b'\n_START_ARTICLE_\nCokolis\n_START_PARAGRAPH_\nCokolis (it. zoccolo \xe2\x80\x93 batas) \xe2\x80\x93 ant\xc5\xbeemin\xc4\x97 i\xc5\xa1orin\xc4\x97s pastato sienos pamato dalis. Pagal santyk\xc4\xaf su i\xc5\xa1orine siena, cokoliai skirstomi \xc4\xaf i\xc5\xa1siki\xc5\xa1usius, \xc4\xaftrauktus, esan\xc4\x8dius vienoje plok\xc5\xa1tumoje su siena. Cokoliu gali b\xc5\xabti laikoma ant paminklo ar kolonos fundamento esanti dalis. Cokoliai ypa\xc4\x8d i\xc5\xa1skirtini ir puo\xc5\xa1n\xc5\xabs klasicizmo architekt\xc5\xabroje. Neretai cokoliai apdailinami, da\xc5\xbeniausiai lygios ar rupios fakt\xc5\xabros plok\xc5\xa1t\xc4\x97mis, dekoratyviniu tinku, rustika.'